"Setswana Puo ya Gae (HL)/P2 5 DBE/Ngwanaitseele 2014 NSC – Memorantamo KAROLO YA B: PADI POTSO 6: LEBA SEIPONE – Kabelo Kgatea Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa. • Motswagauteng ga a itse batsadi ba gagwe mme o godisiwa ke monnamogolo Puso le mosadimogolo Ijelele. • Bana ba bangwe ba ne ba mo kgetholola ka ntlha ya mmala le tshobotsi ya gagwe. • Ba ne ba mmitsa ka maina a tshwana le Rooijan, lekutwane, letata, jalo jalo, le go mo gopotsa gore ga se Motswana kana Morolong jaaka a ne a itlhoma kwa tshimologong. • Moleko le Teko ba ne ba mo sotla fa a ikana ka Batswana mme a sa tshwane le bona ka mmala le tshobotsi. • Mathata a ga Motswagauteng a etegela fa a tlhokafalelwa ke batho ba ba ntseng ba mo godisa, rraagwemogolo Puso le mmaagwemogolo Ijelele. • Malomaagwe, Mosala, o sala a mmogisa le go mo tseela leruo le a neng a le filwe ke rraagwemogolo Puso. • Motswagauteng o bona se se botoka e le go inaya naga, mme o ebela le naga gonne a se na legae. O feleletsa e le mosimane wa mebila. • Ka go tlhoka dijo le diaparo, Motswagauteng o utlwalelwa ke serame, mme o feleletsa a setswe ke ba lekoko la ga Mokwepa, le le neng le gweba ka dirwe tsa batho. Kwa teng o thuswa le go falodisiwa ke mmaagwe, Gokatweng, yo a neng a sa mo itse. • Motswagauteng o goroga kwa Foreiborogo kwa a teketelwang thuso e a e neileng mosadi wa mosweu, mme o amogelwa kwa bookelong. • O thoba kwa bookelong fa a bona lepodisi le a neng a le bona kwa ga Mokwepa le le batlang a tsholole kgetse e e amang monnaalona. • Motswagauteng o boela kwa mmileng, o goroga kwa Gauteng morago ga gore a palame terena a se na madi. • Kwa Gauteng o inaakanya le Salamina le Alberto, mme o tsamaya le bona kwa mokhukhung kwa a fetang a tsenwa ke malwetse le go gatelelwa mo go maswe. • O tshaba kwa go Salamina le Alberto morago ga go bona ba rekisetsa Sankoma moriri wa gagwe. • O wela dingalo morago ga go tsiediwa ke basimane ba babedi ba ba neng ba mo dumedisa ka Sezulu le Sesotho. • Ga a ka a kgona go tsena sekolo mme o kopana le mosimane mongwe wa mebila yo o bidiwang Sepoko, mme o mo tlhotlheletsa gore a tsene sekolo sa bosigo mme a falola bontle. • O kopana le mosadimogolo Swanepoel yo o neng a mo isa sekolong kwa Foreiborogo mme teng koo o kopana le mosimane wa mebila. • O latofatswa ka go tshwaratshwara Sartjie mme a kobiwa mo sekolong. [25] KGOTSA Kwalololo e ileditswe Phetla"